ming030890/wiki-yue-high-quality huggingface dataset:
出貓特攻隊

《出貓特攻隊》（泰文：ฉลาดเกมส์โกง）係2017年泰國電影，由納塔屈彭皮里亞執導，茱蒂蒙翠莎容素欣、查朗桑提納托古、依莎亞賀素雲、提拉東蘇帕龐皮尤主演，用出貓做主題。呢套唔單止2017年泰國最高票房電影，重打破咗香港、臺灣、馬來西亞等地歷嚟最高票房泰國電影紀錄。

故事簡介
家境一般嘅Lynn憑屈機成績考入名校，同高材生Bank成為星級模範生。一次考試，Lynn因為心軟放水幫朋友出貓，點知惹嚟一班富二代出錢請佢幫手出貓。Lynn敵唔過金錢誘惑，IQ爆棚嘅佢諗出連串超乎想像嘅出貓方法，生意自此愈做愈大﹗喺就快畢業嗰陣，有班人出高價請佢幫手挑戰海外公開試，佢仲拉埋Bank落水一齊展開一個龐大嘅出貓計劃。
出貓鬥一番

《出貓鬥一番》（日文：That's カンニング! 史上最大の作戦?）係1996年日本浪漫喜劇片，東映同富士電視台聯合製作嘅電影系列《我們的電影系列》（ぼくたちの映画シリーズ）之一，改編自新潮社出版嘅谷俊彥原作小說《東京都大學的人們》（東京都大学の人びと），1996年8月10號喺日本東映系電影院上映，齊藤廣志編劇，菅原浩志導演，藤木直人、山口達也、安室奈美惠等人領銜主演。
套戲拍攝地點包括拓殖大學、日本大學、白鷗大學，主場景「日本理科大學」係以東京理科大學為原型。
Avex trax喺1996年9月25號發售原聲帶CD，編號AVCD-11489，全23曲。富士電視台喺2001年9月19號發售DVD-Video版，DVD區域碼係2。

劇情簡介
日本理科大學嘅右田教授（升毅飾）教有機化學，嚴懲喺考試出貓嘅學生。然而右田一方面抄鯰田教授（麿赤兒飾）嘅研究成果，另一方面收受建築商賄賂，計劃拆咗校內破舊嘅學生宿舍「∑宿舍」（シグマハウス）、改建為酒店從中牟利。右田公佈，若果∑宿舍至少一個住宿生嘅期末考成績攞唔到A，就要拆∑宿舍。森下由美（安室奈美惠飾）因擔任右田嘅助手而知道佢嘅陰謀。眼見「臨急抱佛腳」都嚟唔切，∑宿舍就要面臨被拆嘅命運，木村見次（山口達也飾）同由美等一批問題學生決定組成出貓聯盟，展開一場護∑宿舍嘅行動。最後出貓聯盟成功保留∑宿舍，右田教授被吉良理事長揭發受賄、被警察逮捕並移送法辦。
出貓聯盟成功保留∑宿舍之後，右田教授俾校方炒魷，佢任教嘅有機化學無限期停課；參加出貓聯盟嘅學生就被校方查出集體出貓，俾校方公告扣除20個學分而要留級。見次喺教室向由美告白，佢哋索性休學、專心戀愛。
出軌

出軌係種火車嘅交通失事，指架火車嘅轆脫離咗軌道，好大機會令火車搭客傷亡。

防範
睇埋：火車轆
火車轆喺形狀上有住特別嘅設計，每一個轆都係「向入嗰邊嘅圓周明顯大啲，而向出嗰邊嘅圓周就明顯細啲」，呢種設計幫到手令架車冇咁易出軌。
出走澳洲

《出走澳洲》（英文：Here We Go Again）係香港電視廣播有限公司製作嘅旅遊節目，由黃翠如、洪永城主持，由2019年10月7號到10月18號逢禮拜一到五晚22:30－23:00喺翡翠台播。
出軌的女人

《出軌的女人》（英文：Hi, Fidelity）係香港作詞家潘源良執導嘅2011年香港電影，伍健雄監製。呢次係潘源良繼1985年初執導《戀愛季節》後，相隔25年再執導嘅第二部作品，另外，佢亦同時擔任呢套戲嘅美術總監。呢套戲亦係夏文汐繼1989年《說謊的女人》後，相隔21年擔任主演復出作品。
伊豆

伊豆市：日本靜岡縣一市。
伊豆群島：日本東京都嘅一個群島
伊豆半島：日本靜岡縣嘅一個半島
伊豆國：古代日本嘅一個令制國
三宅村：日本東京都一村，之前嗌過伊豆。
伊藤靜

伊藤靜 ，係日本嘅一個女藝人同埋配音員。
伊藤香菜子

伊藤香菜子（1983年7月20號—）係日本足球員，踢中場，曾經喺2001～2012年間為日本女子足球代表隊出場13次，入咗3球。
伊蘇系列

《伊蘇系列》（日文：イース(Īsu)；英文：Ys），中國大陸山寨廠又嗌永遠伊蘇系列，係由 Falcom 出嘅一款動作角色扮演遊戲。
伊蚊

伊蚊（粵拼：ji1 maan1，學名： Aedes），係雙翅目蚊科嘅一個屬。
伊藤龍司

伊藤龍司（1990年7月23號—）係日本足球員，司職後衞，效力藤枝MYFC。
伊蘇對空之軌跡

（日文：イースvs.空の軌跡 オルタナティブ・サーガ(Isu vs. Sora no Kiseki Orutanatibu Sāga)；JPCSP模擬代碼：NPJH50276；PPSSPP模擬代碼：ULJM05679），又寫做伊蘇 vs. 空之軌跡，簡稱伊蘇對空軌，又叫伊空大亂鬥、伊蘇 vs 空之軌跡 抉擇傳奇或伊空大混戰，係日本Falcom公司出嘅電子遊戲，喺2010年7月29號從PSP平台發行。
遊戲專門講嘅係Falcom嘅《龍殺手系列》第二部Xanadu（日文：ザナドゥ (ゲーム)），由於魔王加爾際斯（ガルシス）將Xanadu整返生而嗌咗一大堆異世界嘅戰士嚟打低魔王。

遊戲系統
呢個遊戲嘅主界面可以揀地圖入去，跟住發生戰事。遊戲有16個場景可以揀。遊戲方式同伊蘇Ⅵ差唔多，但唔同嘅係佢有空中效果同跌落效果得分。通過贏咗比賽賺返嚟嘅摩拿去商店搞買技能同強化裝備。重可以揀PSP聯機對陣，最多限4位玩家挑戰。

角色
呢個遊戲出現嘅角色分別喺《伊蘇系列》同《英雄傳說Ⅵ 空之軌跡》、《英雄傳說Ⅶ 零軌》、《雙星物語》、《英雄傳說Ⅲ》、《Brandish》、《咕轆天使仔》等Falcom遊戲出現。

可控
伊蘇系列
阿多爾（全名叫阿多爾·古列斯甸）：紅頭髮劍士，伊蘇遊戲嘅主角。
多基：紅頭髮劍士嘅老友。
艾莎：伊蘇Ⅶ嘅女主角。
車斯達（全名叫車斯達·史督達，又叫白騎士）：伊蘇Ⅲ同伊蘇F嘅角色。
界斯：伊蘇Ⅵ同伊蘇Ⅶ嘅角色。
愛爾克：伊蘇Ⅶ嘅角色。
米舍拉：盲眼巫女，伊蘇Ⅶ嘅角色。
古舍：喺伊蘇Ⅶ出現嘅女仔。
英雄傳說Ⅵ 空之軌跡
愛絲緹爾（全名叫愛絲緹爾·布賴迪）：正游擊士，空軌FC、SC、3rd.嘅角色。
約素亞（全名叫約素亞·布賴迪）：正游擊士，空軌FC、SC、3rd.嘅角色。
高路絲（全名叫高路絲·蓮兹）：養咗白隼嘅利比爾女王條女，空軌FC、SC、3rd.嘅角色。
鐵他（全名叫鐵他·臘西爾）：機械發燒女仔，空軌FC、SC、3rd.嘅角色。
奧利維亞（全名叫奧利維亞·賴斯·阿勞）：愛里波利亞帝國嘅王子，空軌FC、SC、3rd.嘅角色。
阿加特（全名叫阿加特·吉羅斯拿）：後生游擊士，空軌FC、SC、3rd.嘅角色。
蓮尼（又叫殲滅天使）：結社領導女，空軌SC、3rd.嘅角色。
洛維（又叫里安喀德）：結社領導男、空軌SC、3rd.嘅角色。
英雄傳說 零之軌跡
洛伊德：後生嘅新人搜查官，零軌嘅男主角。

非可控角色
伊蘇系列
菲娜 & 莉雅：伊蘇嘅雙女神。
優妮卡·托華 & 曉高·弗德：伊蘇-起源嘅男女主角。
暗黑弗德：伊蘇嘅最終boss。
莉莉婭：伊蘇Ⅱ嘅女主角。
愛莉娜（全名叫愛莉娜·史督達）：車斯達嘅妹，伊蘇Ⅲ同伊蘇F嘅角色。
奧露哈：伊蘇Ⅵ嘅女主角。
愛尼斯達：伊蘇Ⅵ嘅反派角色，界斯嘅大佬。
緹雅 & 瑪雅：伊蘇Ⅶ嘅角色
式隆：伊蘇Ⅶ嘅女主角。
穆斯塔化：伊蘇Ⅶ嘅男主角。
英雄傳說III 白髮魔女
祖利奧 & 基斯：白髮魔女嘅男女主角。
英雄傳說VI 空之軌跡
史基拉澤：空軌FC、SC、3rd.嘅女主角。
展（全名叫展·華石）：男游擊士，空軌FC、SC、3rd.嘅大隻佬。
阿妮拉斯·愛爾菲：女游擊士兼劍道發燒友，空軌FC、SC、3rd.嘅角色。
基爾八：之前係盧安市長秘書，後嚟入咗結社。空軌嘅角色。
祖薛迪：空賊，空軌FC、SC、3rd.嘅女角色。
琴帕尼拉（又叫小丑）：結社執行領導，空軌SC、3rd.嘅男角色。
基雲：星盃騎士兼神父，空軌SC、3rd.嘅男角色。
莉絲：修女，空軌3rd.嘅女角色。
卡史烏斯（全名叫卡史烏斯·布賴迪）：空軌系列嘅S級游擊士，愛絲緹爾嘅阿爸。
英雄傳說 零之軌跡
愛莉（全名叫愛莉·麥多威爾）：零軌嘅女角色。
雙星物語
皮皮璐 & 朴高：雙星物語嘅男女角色。
Brandish
蒂拉：女魔導士，Brandish嘅女角色。
咕轆天使仔
帕蓮怪獸拍檔：咕轆天使仔嘅女角色。

隱藏角色
米車爾：傳奇魔法師，英雄傳說Ⅲ、Ⅳ、Ⅴ都出現嘅角色。
伊蘇－起源

伊蘇－起源（英文：Ys ORIGIN；日文：イース・オリジン(Īsu Orijin)），臺版又譯伊蘇：始源，中國大陸嘅山寨廠商又嗌永遠的伊蘇Ⅷ（2007～2012年）或永遠的伊蘇·起源（2012年～而家），係日本Falcom屬下嘅動作類遊戲，亦係Falcom公司拎咗《伊蘇Ⅵ》嘅引擎，重攞埋《伊蘇－菲爾加納誓約》PC版呢兩個遊戲結合而成嘅RPG類遊戲作品。家下喺Windows、XBOX One、PS4同PSV平台先至有得玩。
呢個遊戲最先發佈PC版。其中日文版喺2006年12月26號發佈，由Falcom代理；而簡體中文版喺2008年1月18號有得賣，由娛樂通代理；繁體中文版喺2008年1月28號有得賣，由英特衛代理；韓文版喺2007年6月12號有得賣，由FROG代理；而英文版喺2012年5月31號發售，由XSEED GAMES代理。另外，PS4版同PSV版分別喺2017年2月21號同埋2017年5月30號發佈；2018年4月11號重發佈埋佢嘅XBOX ONE版；2020年10月1號發佈埋任天堂Switch版。

遊戲系統
呢個遊戲主要由玩家控制角色，靠打怪獸升級嚟打波士，關卡一共有12關，淨得1條命限制。雖然可以通過打怪獸或揼石樽嚟加血，但係打波士唔得。界面方面，左下角係角色嘅血量條、裝備同能量條；雖然右上角有唔跌落設定，但淨限喺VeryEasy同Easy難度先至有。不過遊戲凈限一個玩家去玩。成個遊戲有三個唔同角色可以揀，其中鋼爪之男唔可以喺未打爆故事模式之前冇得揀。場景淨得10個，分別係蒼哭、水獄、咎火、默砂、瘴血同埋魔核呢六個領域同埋幻光之狹間、塔底同塔頂、拉多塔。關卡方面：

隱藏要素同難度嘅演變史
2006年12月26號，呢個遊戲嘅日文版正式開始發售，最初係1.0版，嗰時淨得Easy、Normal、Hard三個難度，而且打爆咗優妮卡同曉高先至有魔人多爾，而淨低嘅Time Attack模式要三位角色都打爆嗮機先至得。早期嗰版唔單止玩爆三位角色就冇嘢玩，相反每個場景嘅背景音樂淨播一次就冇。後嚟Windows Vista喺2007年1月30號出街大賣之後出現兼容性問題，2007年3月14號宣佈更新，同年月29號亦出咗對應嘅Vista版，嗰時更新到1.1版。喺1.1版修改咗好多內容，其中Time Attack模式修改到打爆優妮卡或曉高是但一位就有得解鎖；魔人多爾同1.0版一樣要打爆兩位主人公嘅劇情模式先至有；三位主人公打爆之後重多埋女神商舖同競技場模式兩樣，而且喺競技場同Time Attack兩個模式多咗位阿多爾玩；場景嘅背景音樂亦改成循環播放版；難度方面，喺故事模式多咗Very Easy同Nightmare兩個，而Time Attack模式淨多咗Nightmare一個；不過女神商店全解鎖要打爆嗮三位角色夾埋15個難度先至得。2012年10月6號因Windows 8出版嘅關係，官方亦喺2013年1月25號宣佈咗更新，同年3月22號亦出咗對應嘅Win8版。而Win8版淨多咗兩樣：就係多咗校窄闊屏顯示同屏幕黑邊補償問題，重將解鎖魔人多爾嘅權限降到打爆咗優妮卡或曉高是但一個先至有。而海外發佈嘅PS4同PSV版多咗成就功能，尤其係女神商店全解鎖呢樣，佢唔再限制喺「打爆嗮三位角色夾埋15個難度」嘅條件。

裝備同等級
呢個遊戲嘅故事模式入面，每位角色最高淨畀練到60級，不過喺最終波士嘅應戰等級去到49～50級就可以打得。啲寶石、羅達之果同武具升級裝備、武器、防具、首飾、必備道具要打開喺半佬發現啲箱先至有。寶箱入面搵到嘅對應寶石分別係祖母綠（風）、黃玉（雷）同紅寶石（火）三樣，每個對應寶石最高淨強化到4級。最後一次餵寵物時重可以學到爆發技。

爆發技
呢個遊戲要玩到第9關差唔多打波士先至學到爆發技，佢要喺爆氣之後差唔多用嗮之前再爆多次氣就有。喺爆發技期間，控制角色屬無敵狀態。

問題
呢個遊戲總體嚟講，唔理係日文原版定中文、英文版，都出現一系列問題。尤其係第11關嘅波士地方——魔王之座，唔理邊個國家話版都冇喺遊戲屏幕左上角顯示地名出嚟。而故仔模式入面，喺魔人多爾綫，出現過每次入下一領域都唔會喺遊戲屏幕左上角顯示地名，亦出現可以跳過第一關波士同第二關嘅優妮卡俾多爾搏冧、第九關攞對講機道具嘅劇情；而優妮卡托娃綫，試過喺打死第三關波士後突然可以召喚到菜單返去起點，之後當波士冇打過嘅現象；及打緊第二關波士時出現波士循環停留喺同一動作。而曉高法特綫，喺第八關被魔化後再打死波士時出現角色同時死亡嘅話，繼續嘅劇情期間又突然彈出GAME OVER或艾波娜接受咗石化之後突然提示GAME OVER嘅搞笑問題。另外，喺曉高法特綫，正常遊戲情況下喺第八關劇情完咗之後，雖然有攞到曙光守護石，但遊戲完全冇提示攞到相關道具嘅情況。

日文版
遊戲喺2006年12月26號發佈之後，嗰時電腦最新嘅主流操作系統係Windows XP，出版商冇考慮到Windows Vista喺度出緊版，後嚟遊戲出現bug及太無聊兼Windows Vista喺差唔多迎接平成十九年農曆新年時突然出街賣，結果先後喺2007年3月14號宣佈更新到對應嘅Vista版；2013年3月22號亦發佈咗對應嘅Win8版，嗰時遊戲嘅版本一直穩定落嚟。不過隨住微軟官方喺2015年7月29號宣佈發佈Windows 10出街之後，由於Falcom公司喺2014年將整遊戲嘅心思放到PS4同PSV、Switch嗰邊，所以PC版一直冇再更新到Win10版。家下喺Windows 10平台玩呢個遊戲都要校「以兼容模式運行」先至得。

中文版
呢個遊戲日文版啱發佈無耐，中國大陸啲山寨廠商可謂諗盡辦法玩呢個遊戲。結果攞咗呢鉼帶嘅日文1.0版嚟搞，重打住「永遠的伊蘇Ⅷ國際中文版」個名嚟賣，雖然嗰時山寨廠商話伊蘇－起源有漢化版，但實質上係流嘢。因爲嗰鉼嘢雖然漢化咗設定，但冇漢化劇情。喺Ghost XP系統成日出現遊戲界面大面積亂碼情況。直到2007年12月29號，北京娛樂通宣佈咗伊蘇O嘅發售日期兼透露咗佢嘅豪華版消息，重喺2008年1月18號正式發售佢嘅簡中版，同山寨廠商嘅區別係漢化咗劇情模式兼冇亂碼情況，而且用嘅係日版1.1版（Vista對應版）嘅基礎上嚟漢化。繁中版喺10日後亦相繼發佈，由英特衛代理，豪華版同簡中版差唔多，只不過部份字體同翻譯變咗些少，而激活方式基本上都係用網上激活為主。不過喺發售咗簡中版同繁中版兩個月後隨即被破解咗。家下呢鉼嘢喺東亞地區啲正版遊戲機市場基本上絕嗮版。
自從歡樂百世喺2012年7月26號代理咗伊蘇Ⅶ同埋Falcom廠商喺2016年7月21號出版咗正式嘅伊蘇Ⅷ後，中國大陸啲山寨廠商都唔將呢個遊戲嗌做「永遠的伊蘇Ⅷ」，而係改嗌「永遠的伊蘇·起源」。

英文版
呢個遊戲喺準備發佈英文版之前，曾經俾部份識英文啲歐美玩家話「亂譯」而笑餐飽。主要係Falcom廠商發佈呢個遊戲時冇考慮到歐美文化同英文用家嘅問題，後嚟HUDSON SOFT代理準備發佈英文版時先至考慮到原廠寫嘅「Fukt」個名有鬧人嫌疑而改成比較中性嘅「Fact」先至消除質疑，隨後委託畀XSEED GAMES負責發售。

喺17173屬下嘅第六屆動漫遊戲嘉年華出現過
2008年7月26～27號，喺廣州越秀區嘅光明廣場舉辦嘅第六屆動漫遊戲嘉年華（17173代理）出現過呢個遊戲嘅綵排，重試過攞咗第三位。
三原直樹

三原直樹（1987年6月19號—）係日本足球員，司職後衞，效力過東京綠茵，岡山綠雉，Rochester Thunder，及YSCC橫濱。
三原色

原色（粵拼：jyun4 sik1）係指唔可以透過其他色溝出嚟嘅基本色，分加色法原色同減色法原色兩種；因為兩種都係三隻原色，又叫三原色。

加色法三原色
加色法原色(又稱光源三原色)指紅、綠、藍，係光嘅三原色光，溝埋就會變白，係 RGB 色彩模式嘅基礎。

減色法三原色
減色法原色(又稱反光三原色、顏料三原色)指用顏料或者染料溝色溝唔出嘅色，唔同領域喺定義上有少少出入。喺光學，減色法原色就即係加色法原色嘅互補色，換句話即係青色（cyan）、桃紅（magenta）同黃（分別同紅、綠同藍互補）。減色法三原色溝埋，理論上應該係黑色，但係因為顏料同染料唔係純色，實際上並唔會得出黑:6。
喺視覺藝術，傳統上唔會講得咁仔細，而係講三原色係紅、黃、藍，無論係設計（唔恁印刷嗰陣）、影相（構圖嗰陣）:13:0:20、畫畫等等都係。
印刷講求準確，用嘅原色比較接近光學講嘅版本，都係叫青（cyan，簡稱 C）、桃紅（magenta，簡稱 M，有人叫 ｢紫｣）同黃（yellow，簡稱 Y），但係雖然色名一樣，其實深淺唔同。例如印刷嘅青其實係一種特定嘅藍，唔係光學上講嘅青，印刷嘅黃亦其實係一種特定嘅深黃，而唔係光學上講嘅黃。印刷上嘅三原色，再加埋實際上溝唔出嘅黑（簡稱 K），即係標準嘅青、桃紅、黃同黑（CMYK）四色，用 CMYK 四隻油墨印彩色嘢叫四色印刷，四色印刷嘅數學模型叫 CMYK 色彩模式。
三叉路口

三叉路口，路口一種，一個路口分出三條路，有丁字路口同丫叉路口。
間成方形地段，容易有丁字路口，而地形複雜嘅地方，就容易有丫叉路口。
唔同形狀嘅三叉路口，都有唔同嘅交通規則。行車有匯合，或者分叉出去，所以會有啲路牌提醒。
三原廣樹

三原廣樹（1978年4月20號—）係日本足球員，司職中場，效力過名古屋八鯨，Universitatea Craiova，鳥棲砂岩，福岡黃蜂，札幌岡薩多，及FC琉球。
三原雅俊

三原雅俊（1988年8月2號—）係日本足球員，司職中場，效力神戶勝利船。
三原向平

三原向平（1989年12月8號—）係日本足球員，司職後衞，效力愛媛FC。
三及第

三及第（粵拼：saam1 kap6 dai2；國際音標：[saːm˥ kʰɐp̚˨ tɐi̯˧˥]）係一種夾雜文言、書面語（基於標準官話嘅白話文）同埋廣東話嘅一種書寫文體。三及第早就嚮清朝出現，好似係招子庸作嘅粵謳，又或者邵彬儒作嘅《俗話傾談》都係用三及第嚟作嘅。而呢種三及第喺 1940年代至到 1960年代嘅香港新聞紙好流行。早期廣州新聞紙亦有，個作者可以隨意嚮一篇文用呢種文體嚟達到唔同嘅效果，用文言令讀者覺得格外嚴肅，用國語就較之為中性，用廣東話就覺得親切、市井。

問題
睇埋：低資源語言
如果攞三及第噉嘅文字當做粵語語言資源嚟訓練 AI 學粵語，就會出好似以下噉「唔鹹唔淡」嘅 output ：
Output：「有一日，一只雞跟一隻兔兩兄弟把車開去自己屋企。突然間車就壞咗。」
純中文書面語：「有一天，一只雞跟一只兔兩兄弟把車開去朋友家。突然間車就壞了。」
純粵語白話文：「有一日，一隻雞同一隻兔兩兄弟揸車去朋友屋企。突然間架車就壞咗。」
分野

分野，天上星官劃分，劃分以反應地上諸國諸方。天上有異變，亦知道地方有大事。近代借咗來用，變成分開範疇叫法。
古時有種種唔同分野。當初某族拜某星為族星。族星有異變，族就會出事。之後成為邑星。周禮記保章氏，以星辨九州地，甚至封域，或者為九州分野起始。
戰國之初，已經淨下唔係好多國。占卜一國一分野，亦可以。由於門派眾多，分野，十二次分有，二十八宿分有，五星分有，北斗七星分有。
有啲會分為五官，天極中間一官，東南西北各一官，咁合乎五行占算。之不過咁有問題，中官唔係黃道內，五星唔經中官。咁用來分野，驗事就唔平均。咁用二十八宿，以及十二次分野，咁就可用到五星。到後尾國少，十二國經已對到十二次。及後秦統一華夏之後，十二國變十二分地方，十二次分野仍然使用。
分銷主機

分銷主機（Reseller Web Hosting）係虛擬主機嘅一種，分銷主機用戶買咗分銷主機之後，可以根據自己嘅需求切分硬盤空間、流量、域名等，然後賣畀虛擬主機用戶。
分銷商可以通過一啲接口嚟管理分銷主機控制面板，常用嘅有：
WHMCS
HostBill
常見嘅分銷主機控制面板：
CPanel
Plesk
DirectAdmin
Webmin
H-sphere

好處
主機商唔需要掌握各種伺務器知識，唔使自己維修硬件同軟件。
唔使投入太多就做到主機商，為前期創業提供極大幫助。
分配月

分配月（阿拉伯文：شعبان）係回曆嘅第八個月，個名源自古時阿剌伯人需要分配去唔同地方搵水源。
分鐘

分鐘，係一個時間單位，係國際單位嘅並用單位。一分鐘等如60秒。
分離式月台

分離式月台（粵拼：fan1 lei4 sik1 jyut6 toi4）係一個比較特殊嘅地鐵車站樣。雖然話個車站嘅樣睇落去同島式月台或側疊式月台差唔多，但唔同嘅係，雖然話軌道嘅隧道同站廳嘅結構係分開咗，但係每個月台同站廳之間都有條聯絡通道接埋一齊。簡單啲講就係兩條軌道隧道嘅島式月台之間有個車站大堂或走廊響度；或者係側疊式月台嘅上下軌道隧道之間疊埋一齊，而隧道嘅一邊有聯絡通道去到站廳都得；重特殊啲嘅係雙洞整成嘅月台，啫係話兩條軌道隧道之間凈係得幾條聯絡通道響度，而通道之間係冇連埋一齊。如估車站入面有超過1個站廳嘅話，就可能係多窿分離島式月台。
分隔字符

逗號分隔值文字檔入面嘅值（黑色）。逗號（紅色）用咗嚟做字段分隔符。
分隔字符（英文：Delimiter），又叫定界符、分隔符、分隔號，係由一個或者多個字符组成嘅序列，用嚟標明純文字、數學表達式（英文：Expression (mathematics)）或者其他數據流（英文：Data stream），各部分之間嘅邊界。成日用嚟做分隔字符嘅有逗號字符，喺串逗號分隔值（英文：Comma-separated values）度擔任字段（英文：Field (computer science)）分隔字符。
喺數學，分隔字符好多時係用嚟指定數學運算嘅範圍，字符單丁用又得（好似係冒號，用喺「」），一對望落相反嘅字符一齊用又得（好似係尖括號（英文：Angled bracket），用喺「」）。

分隔字符係標明數據流（英文：Data stream）邊界嘅方法之一，唔係唯一方法。其他嘅方法仲有Declarative notation。
分離過程

分離過程（英文：separation process）喺化學同化工上係指將混合物入面嗰啲唔同化學物質分開嘅一系列技術。唔同混合物有唔同方法分開。

例子
蒸餾，當混合物入面嗰啲物質冚唪唥都係液體嗰陣可以用嘅一種分離過程。
分配律

分配律（英文：distributive law）係二元運算嘅其中一個屬性。譬如兩個數加埋再同另一個數相乘，既可以加完兩個數先至乘，又可以將兩個數各自乘完之後至加返埋。用代數式嚟寫，就係：對任何實數a, b, c，。呢個時候，我哋會話乘法對於加法係滿足分配律嘅（multiplication distributes over addition）。
分配性質係環嘅基礎，好多平時用開嘅系統都有分配性質，例如複數、多項式環、矩陣、環同埋場。

定義
畀一個集合 同埋上面兩個二元運算  同 ，我哋會話：
對於 滿足左分配律，若果：
;
對於 滿足右分配律，若果：
;
如果 對於 同時滿足左分配律和右分配律，那麼我們說對於滿足分配律。
如果滿足交換律，咁以上三條語句喺邏輯上係等價嘅。
分銷

分銷（英文：distribution）係傳統營銷組合嘅四大元素之一。指思考「件產品要點送到去啲客嘅手上」。
如果係一間公司賣貨品俾普羅消費者嘅話，分銷要顧及嘅嘢包括咗搵貨倉儲起啲貨，仲有係打點啲用嚟將啲貨運舖頭嗰度嘅方法，例如係貨車同貨船呀噉。分銷對利潤嚟講影響重大：喺大型啲嘅公司當中，分銷方法嘅效率會左右賣嘢嘅成本－租貨倉用、請貨倉員工、請貨車司機同送貨等嘅工序冚唪唥都係錢同時間，設計得唔好嘅分銷方法可以搞到買家遲遲攞唔到貨（令啲買家不滿）同埋送貨成本高得滯（減低利潤）等嘅多種問題－後果可以好大鑊。因為噉，好多公司都會特登開個職位淨係專門處理分銷嘅工作。
對分銷策略（distribution strategy）嘅思考係市場學重要一環。市場學專家要諗（例如）一件產品要送去啲乜嘢舖頭嗰度賣－佢哋要了解有邊啲消費者會有興趣買呢樣產品，然後就（用市場調查等嘅方式）睇吓呢啲消費者通常會去啲乜嘢地方，再運用對地理同交通等方面嘅知識，設計出一套能夠最有效（低成本）噉將啲貨送去呢啲地方嘅方案，即係諗好「啲貨要擺喺邊啲貨倉」同埋「要由呢啲貨倉運去舖頭要嘥幾多成本」等嘅問題。
一個工人喺貨倉度運貨；運貨呢家嘢相當嘥精神同時間－有成本，所以要小心噉設計。
中鐵綫

中鐵綫（英文：Central Rail Link）係香港特別行政區政府喺《2022年度香港行政長官施政報告》入面所提議嘅鐵路發展項目，由元朗錦田途經上葵涌連接九龍塘，以紓緩屯馬綫同埋北環綫未來北部都會區人口增長嘅運輸壓力。中鐵綫個名係因為位處東鐵綫同屯馬綫原西鐵綫嘅路段之間。

走綫
初部建議由錦上路出發，經過一直未有鐵路覆蓋嘅上葵涌，再穿過金山直接接駁九龍塘。消息話呢條綫唔會同荃灣綫交匯，沿途亦只設小量中途站，目的係希望新界居民可以喺短時間往返市區，喺上葵涌或設兩個中途站。
當局亦計劃喺九龍塘嘅公園或空地興建「中鐵綫」嘅九龍塘站，而又一城隔離嘅歌和老街公園就係其中一個選址，將來亦會興建地下通道接駁原有嘅鐵路車站建築。
由於香港政府早前已要求港鐵就北環綫南延可行性作研究，顧問公司報告亦話南延走綫可行，所以上述走綫極有可能屬於北環綫嘅南延部分，而唔係獨立成綫。
中銀大廈

中銀大廈（粵拼：zung1 ngan4 daai6 haa6；英文：Bank of China Tower），係中銀香港嘅總部，嚮香港中西區金鐘花園道1號。由美籍華裔建築師貝聿銘設計，1989年落成，1990年啟用。以前嗰處係美利樓。中銀大廈係全球排名最高嘅摩天大廈之一。
中銀香港

中國銀行（香港）有限公司（簡稱：中銀香港或中銀，英文：Bank of China (Hong Kong) Limited，縮寫：BOCHK）係一間響香港註冊嘅持牌銀行。佢係香港三間發鈔銀行之一，亦係香港銀行公會輪任主席銀行之一。以資產同存款來計，係香港第二大商業銀行集團，響香港有近300間分行同埋400幾部自動櫃員機／存支票機。
中銀大廈位於花園道1號。
2003年底，中銀香港獲委任做香港嘅人民幣清算行。2010年7月，中銀香港亦獲委任做臺灣嘅人民幣現鈔業務嘅清算行。

以前嘅業務
南洋商業銀行：2015年12月18號，中銀香港以680億港元出售南洋商業銀行全部已發行股份畀信達金控。2016年5月30號，雙方公佈交易完成，南洋商業銀行成為信達金控附屬公司。
集友銀行：2017年3月27號，集友銀行股權轉讓所有工作全部順利完成，集友銀行成為廈門國際銀行旗下公司。
中間偏左

中間偏左係一種政治意識形態，係有左派傾向嘅中間主義，通常同進步主義通用。佢哋嘅政治立場一般都係支持社會民主主義、社會自由主義、同埋綠色政治。經濟上，佢哋一般都支持混合經濟同埋福利主義，同時支持工人權益。

歷史
中左派最先喺18世紀尾喺法國出現。當時，法國大革命造成咗政治動蕩，令政治各門各派嘅支持者都出嚟，表達佢哋對將來嘅願景。其中有一班人雖然同搞革命嘅雅各賓一樣都反對君主制，但係佢哋並唔希望用政治暴力嚟發動革命，反而係用和平手法嚟建立君主立憲國。
到20世紀頭，美國同歐洲出現咗進步主義，嚟為喺工業革命期間嘅勞動階層發聲。自從二次大戰之後，社會民主主義喺西歐成為咗主要嘅意識形態，而唔少國家喺去殖民化之後都同樣走類似嘅路綫。
到1970年代，西方國家出現咗大型嘅經濟衰退，中左派嘅政策開始俾經濟自由主義代替。
中銀中心

中銀中心（英文：Bank of China Centre）喺香港西九龍大角咀海輝道十一號，近奧海城一期，喺2000年建成，樓高大約26層，總面積大約三十六萬平方呎。
中銀中心原名係奧海中心，由信和置業、嘉里建設、中國海外、嘉德置地（以前叫做「新加城發展置地」）同埋中銀集團聯合發展，落成之後由信和集團擁有，2001年5月用十六億港元賣畀中銀香港作為後勤總部，所以就改名做中銀中心。
中間主義

中間主義（英文：Centrism）係一種政治觀點，一般主張以中庸嘅態度解決問題，同反對政治變革。奉行呢種觀點嘅派別叫做中間派。中間派嘅政治觀點介乎喺左翼同右翼之間。喺多黨制國家嘅選舉裏面，中間派選民通常會受到各方重點關注同拉攏。
中間派通常反對過度激進或者過度保守，主張採取各方面比較平衡嘅政策，反對以固定嘅社會主義或資本主義嚟指導同制訂政策，而認為政策應該根據情況唔同而隨機應變，以攞到最佳嘅效果為目標。
另外，中間派一般比較難喺左翼同右翼界定政治勢力，或者喺兩大政治陣營之中揾到平衡。
中間派喺政治上又可以細分做：
中間偏左，政治觀點比中間派略為向左派偏移，即係偏向自由主義、進步主義、平等主義、社會主義。
中間偏右，政治觀點比中間派略為向右派偏移，即係偏向保守主義、愛國主義、本土主義、資本主義。
中間偏右

中間偏右，又叫中右翼，係一種政治意識形態，代表住有右派嘅傾向，但係主要都係朝中間主義。支持者一般都主張自由民主制、資本主義、同埋有限度嘅福利社會。所以，佢哋嘅立場一般都係支持保守主義同經濟自由主義，同時反對社會主義同埋共產主義。
喺啓蒙時期期間，西方世界嘅經濟體系，由舊時嘅重商主義轉移去資本主義。自此之後，西方國家嘅中右翼黨派都成爲支持資本主義。
依家嘅主要中右政黨包括美國共和黨、英國保守黨同澳洲自由黨等等。喺佢哋嘅政綱入面，都有提及到對人權同經濟發展嘅支持。
根據喺2019年嘅一次調查，中右政黨喺21個西方民主國家之中，支持率有大約27%，由1960年嘅37%跌咗唔少。
中鐵特貨

中鐵特貨運輸有限責任公司係中國一間貨運公司，直屬中國鐵路總公司。呢間公司主要用鐵路運汽車、大件貨物、冷藏貨物。

架構
公司總部喺北京西城區鴨子橋路24號中鐵商務大廈。
下設哈爾濱、瀋陽、北京、呼和浩特、鄭州、武漢、西安、濟南、上海、南昌、廣州、南寧、成都、昆明、蘭州、烏魯木齊16間分公司；廣州、柳州、鄭州3個機械保溫車輛段；中鐵特貨大件運輸有限責任公司、中鐵特貨汽車物流有限責任公司2間全資子公司。
勵德邨

勵德邨（Lai Tak Tsuen）係香港房屋協會轄下嘅一個老牌公共屋邨，嚮香港大坑蓮花宮山，大坑道東面。勵德邨有8座，第1至第4座有27層，分開單雙數座，外型係圓柱體，而第5至第8座有28層，每座有17個單位，外型為長方體。大部份嘅單位可以睇到維多利亞港景色，係一個景觀非常好嘅公共屋邨。

歷史
1969年1月，房協宣佈嚮大坑起廉租屋邨，同時由徙置事務處安排受影響嘅木屋區居民搬入徙置區。本來預算嚮1972年起好嘅勵德邨，但係由於地勢，平整地盤工程受阻，加上起緊嗰時冧山泥，搞到條邨遲咗三年起好，1975年第一橦樓先至落成。
條邨係房協第二個自資起嘅屋邨。成條邨有三幢大廈（由八組大廈組成），分兩期起，分別係第一期嘅邨榮樓，嚮1975年5月起好。第二期嘅勵潔樓同埋德全樓，嚮1976年初起好。
條邨一共有2,000幾個單位，但係得1,600幾個接受公開申請，皆因房協保留一啲單位畀舊屋邨（好似明華大廈A座同埋漁光村嘅擠迫戶）用嚟調遷。
條邨落成嗰時好出名，因為勵德邨係當年廉租屋邨之中租金最貴嘅，而且勵潔樓同埋德全樓嚮當時，甚至而家，都係香港唯一嘅圓筒形廉租屋大廈。

名
勵德邨取名自香港前工務司鄔勵德（Michael Wright）。勵德邨共分三幢，「勵潔樓」、「德全樓」同埋「邨榮樓」。

而家
勵德邨曾經大修，現時嘅外貌可以媲美私人屋苑，加上交通方便，有巴士以及小巴到門前，又近購物熱點銅鑼灣，以及香港中央圖書館等。勵德邨嘅鄰居都係大坑嘅豪宅居民，嚮名校網內。

交通
港島巴士
23B 寶馬山 ↔ 柏道／羅便臣道（只限平日朝早繁忙時間提供服務，星期日及公眾假期唔開）
25A 灣仔會展 ↺ 寶馬山
26 勵德邨 ↺ 荷李活道
41A 華富中 ↔ 北角碼頭
81 興華邨 ↔ 勵德邨
81A 興華邨 ↔ 勵德邨（只限平日繁忙時間提供服務，公眾假期及學校假期唔開）
過海隧道巴士
108 啟業邨 ↔ 寶馬山
綠色公共小巴
21A 蘭芳道 ↔ 勵德邨，經：銅鑼灣
25 寶馬山 ↔ 百德新街，經：勵德邨
停車場
勵德邨自設露天戶外停車場，由威信泊車收費經營。
勢力範圍

勢力範圍係一個喺國際關係嘅概念，代表一個國家或者組織，喺某個其他地區嘅文化、經濟、軍事、政治等等方面，實施完全嘅控制。
喺20世紀初期，大英帝國同俄帝國喺伊朗各自都有勢力範圍

政治
雖然一個國家嘅勢力範圍，有時會係經過官方嘅同盟或者條約嚟做，但係更常出現嘅，就係非正式嘅影響方法，係軟文化嘅一個例子。如果一個勢力範圍做到非常極端，嗰個地方更加有可能成爲另外一個國家嘅衛星國甚至殖民地。
有啲時候，當幾個大國喺一個區域各自都有勢力範圍嘅時候，一個地方有可能被瓜分為唔同嘅範圍，例如新帝國主義期間嘅伊朗同泰國，或者二戰之後嘅同盟佔領德國。

經濟
除咗政治之外，喺經濟上嘅公司都可以有勢力範圍，特別係相對於其他影響力比較少嘅公司。通常嚟講，一間公司越多員工、越多外嚟嘅探訪等等，就係被認爲越大，影響力亦自然會越強。
例如，Microsoft 喺作業系統嘅行業，有“擁抱、擴充再消滅”嘅口號，表明咗佢對能夠喺行内壟斷勢力嘅願望。因爲間公司非常成功，所以其他比較細嘅同行公司，都會先考慮自己嘅產品係唔係同 Microsoft 嘅相容。
一個國家嘅公司甚至可以影響國内嘅政治。例如，美國華爾街估計用咗20億美元嚟嘗試影響2016年嘅美國選舉。
勵城花園

勵城花園（英文：Lai Shing Garden）係香港新界沙田區嘅私人屋苑，喺沙田圍路1至7號，1986年起好，有1座樓，總共160個單位，實用面積382到441呎。
勵德邨道

勵德邨道（英文：Lai Tak Tsuen Road），係香港大坑一條馬路，由怡景道開始，去到大坑道。街名係嚟自勵德邨。
勤學里

勤學里（英文：Kan Hok Lane）係香港新界將軍澳新市鎮嘅一條道路，位於調景嶺嘅公屋健明邨內，全長大約500米。呢度本來係調景嶺寮屋區，1996年拆咗之後成為將軍澳新市鎮嘅一部份，亦係少數建築喺原有陸地上嘅將軍澳街道，道路隨住調景嶺嘅新型住宅於2002年一併起好。
呢條路兩端都係連接翠嶺路，主要為健明邨「明」字為首嘅住宅大廈，例如明宇樓、明宙樓等，同附近嘅學校而設，所以被設為私家路，出入嘅車都受到限制。呢條路冇公共交通工具駛經，亦未曾出現過重大事故。
勤州

勤州係中國舊時一州，相當於今日廣東雲浮市同陽春市。
大唐開始設勤州。武德四年，即六二一年置，開無耐就廢。武周萬歲通天二年，即六九七年，又置返。長安中又廢多次。開元十八年，即七三〇年復置，治所富林縣，今日廣東省雲浮市西南。天寶、至德曾改為雲浮郡。乾元元年，即七五八年，移治銅陵縣，今日廣東省陽春市東北，轄境相當今廣東省雲浮市南部，以及陽春市北部。
北宋開寶五年，九七二年廢。
勞錦嫦

勞錦嫦（英文：Irene Lo，1960年—）係1981年度香港小姐競選嘅冠軍，因為原冠軍羅佩芝被取消資格而補上。
佢亦係鄭經翰個老婆。
史思明

史思明（703年—761年），突厥人，係唐朝軍人，參與咗安史之亂。
現存史籍記載史思明係識講六種外族話，係安祿山嘅親信。公元752年，受到安祿山推薦，史思明出任咗平廬節度都知兵馬使，係高級將領。
755年安史之亂爆發，史思明率領咗三千人，佔據咗河北大部分地方。到安慶緒殺咗安祿山篡位，就畀安慶緒封王。由於史思明掌握十幾萬士兵，安慶緒成日都想剷除史思明，史思明就率領八萬士兵投降唐朝。
759年安慶緒因為畀唐朝軍隊包圍，搵史思明支援。史思明就率領大軍打敗唐朝，同時間殺死安慶緒，重自立為帝。
761年佢畀佢個仔史朝義殺咗。
史托港

史托港（英文：Stockport）係英倫大曼徹斯特一鎮，人口14萬。
史德拉海牛

史德拉海牛（Steller's Sea Cow），又叫大海牛或巨儒艮，係一種已經絕種嘅大型海洋哺乳動物。佢哋係海牛目中已知最大隻嘅品種，比起佢哋嘅近親海牛同儒艮都要大好多，而佢哋亦係生存至近代嘅海牛目當中，唯一適應寒冷氣候嘅物種。史德拉海牛響1741年白令海峽畀人發現，發現佢嘅人係博物學家喬治·史德拉，當時佢正同其他探險家維他斯·白令一齊旅行，而佢亦係已知唯一見過德拉海牛活體嘅生物學家。當時史德拉海牛嘅數目已經好少，主要生活嘅靠近司令群島（Commander Islands）嘅白令島同銅島（медний）嘅近海水域。

命名
史德拉海牛響1741年時被發表為一個新物種，早響林奈提出學名格式嘅時間開始，只係知道27年後即宣告滅絕，已知無保留任何模式標本，因此曾經有好多學名被提出。現今採用嘅學名Hydrodamalis gigas，係由Zimmerman喺1780年時命名，而無齒海牛屬（Hydrodamalis）就由Retzius響1794年時確立。19世紀時曾經將史德拉海牛歸入Rytina屬。史德拉海牛另外重有兩個俗名，分別係borkèntier（德文）同埋kapustnik（俄文），前者意思係「似樹皮咁嘅皮膚」，後者嘅意思係「食甘藍嘅（cabbage eater）」。

外形特徵
1902年畫嘅大海牛群油畫
根據史德拉嘅記錄，史德拉海牛身長約7.5米，重4,500至5,900公斤，可以長到10.7米。史德拉海牛嘅前肢粗壯但短鈍，呈槳狀，尾巴嘅外型同儒艮好似。史德拉對佢哋嘅描述：「呢種動物從來唔游近沙灘，一直棲息喺水裏面，皮膚又黑又厚，好似橡樹皮咁，按身體各部分嘅比例，個頭好細。無牙，嘴裏面只有兩片又平又白嘅骨頭，一個喺上頜，一個喺下頜。」除咗無牙之外，史德拉海牛嘅另一項特點在於前肢末端得腕骨同掌骨，趾骨退化至幾乎完全消失，呢點同海牛或儒艮唔相似。

分布
史德拉海牛骨
史德拉海牛首次被人類發現時，分布範圍大致位於白令海嘅司令群島周圍，往東達阿留申群島西側，往西至堪察加半島。由上新世（Pliocene）同更新世（Pleistocene）嘅化石發現記錄研判，過去大海牛嘅分布範圍可能廣達整個北太平洋中北部海岸地帶，東側達下加利福尼亞半島同而家墨西哥西岸約北緯30度處，西部就去到日本嘅本州（南限約北緯37度）。

生活習性
史德拉海牛食喺岩岸邊生長嘅多種大型海藻，僅取食柔軟部分，據講當時每次史德拉海牛食咗海帶之後，海帶嘅莖同根就會被沖到岸上。而佢哋亦係海牛目中唯一食藻類嘅動物，不過有時都會食海草，但呢種講法仍然有爭議。似乎唔識潛水，至少食嘢嗰陣佢哋只將部分身軀埋落水度，響岸邊食潮線附近接近海面啲大型藻類，估計覓食深度唔超過1米深。史德拉嘅記錄中亦提到佢哋會「集體進食，個仔會被圍響群體中央受保護。」史德拉海牛內外都有寄生蟲，皮膚上有幾種甲殼動物寄生。天敵可能包括殺人鯨同其他大型鯊魚。
由於史德拉海牛唔怕人類，加上活動範圍接近岸邊，游得又慢，所以好容易捕捉。史德拉描述佢哋「從來唔叫，即使受傷都係咁」，不過群體間係咪有呢種以叫聲溝通嘅情形就唔知。當有同伴受傷，其他史德拉海牛會試圖加以拯救，根據獵人嘅講法佢哋會嘗試拔出受傷同伴身上嘅魚叉。

生殖
關於大海牛嘅文獻記錄中，曾經提到有1隻史德拉海牛乸被捕殺後拖上陸地嗰陣，另1條同佢同行嘅史德拉海牛公就喺岸邊停留唔肯走，至少維持兩日以上。加上其他群體觀察記錄，研判史德拉海牛可能係1夫1妻制，配偶關係可能會維持相當長嘅時間。史德拉留低嘅記錄重提到，史德拉海牛多數喺早春時交配，懷孕期係1年以上，年年生得仔，不過秋天係分娩嘅高峰期。事實上史德拉喺白令島停留嘅時間由1741年11月底至1742年8月，由時間上睇嚟佢可能從未親眼睇過史德拉海牛BB仔。

點解絕種
當史德拉第一次描述呢種海牛時，佢哋嘅族群經已好少，分布地區好有限，數量得番1,000至2,000隻。響人類發現佢哋之後無耐，白令海地區嚟咗好多獵人，呢啲人嘅目標就係捕殺生存響當地嘅海獺同北方海狗以獲取毛皮，而為咗補給需求而造成史德拉海牛嘅悲劇。呢啲人大量捕殺史德拉海牛，食佢哋嘅肉、用佢哋嘅皮嚟造船同修補船。已知1768年響白令島捉咗最後1隻，距離史德拉發現佢哋嘅時間只係得27年。部分學者認為，海獺嘅減少亦可能係大海牛絕種嘅原因之一，響其他生活響白令海嘅動物當中，海獺可能係同佢哋關係最密切嘅海洋哺乳動物，因為海獺會捉食海藻嘅海膽醫肚，如果由得海膽漫無止境咁生長，好快海藻林就會食晒。因此當時海獺嘅減少可能會令海牛帶嚟食物短缺嘅壓力。
喺白令海地區有時會聽到一啲消息，話見到好似海牛嘅動物，所以有啲學者提出，史德拉海牛嘅小群體可能一直活到而家，無絕種到，但呢種睇法目前並無科學證據。
史德福郡

史德福郡（Staffordshire），又名史達福、施他佛、士達福，地處英倫西部。郡府同名為史德福（Stafford）。
史托荷夫島

史托荷夫島係南大西洋崔斯坦達庫尼亞南丁格爾群島嘅島，喺南丁格爾島西北，面積0.1平方公里。
史彌遠

史彌遠（1164年—1233年），字同叔，係南宋中葉嘅大臣，兩浙東路鄞縣人（而家浙江寧波），亦係宰相史浩個仔。佢曾經假傳聖旨擁立趙昀繼位，即係宋理宗。
史戈米殊

史戈米殊（英文：Squamish）係加拿大卑詩省一個市鎮，喺溫哥華北邊，有時會畀人當做係大溫哥華地區嘅一部份，人口1.7萬。
副傷寒

副傷寒係種傳染病，由副傷寒沙門氏菌引發，病人會長期發燒、頭痛、便秘或者肚痾，同傷寒似，但係病情比較輕。
剦牛公

剦牛公，剦咗嘅牛公。牛公剦咗，脾氣無咁暴戾，會用來做種種勞力，如犂田、拉車、畀人騎咁。剦牛公亦寫做閹牛公。
英文叫ox，眾數寫oxen。
剪力牆

剪力牆（shear wall）喺結構工程上係指有特殊構造、能夠抵抗打橫嘅力嘅牆。一般嘅牆主要係抵抗打戙嘅力（天花板同屋頂壓落嚟嘅力），而剪力牆俾人設計成能夠抵抗打橫嘅力，可以用嚟起能夠抵抗地震嘅屋（地震好多時會令一棟建築物左右打橫震）。
剦牛公甲蟲

剦牛公甲蟲（英文：ox beetle；學名：Strategus aloeus）係一種物種嘅兜蟲，常見於北美洲。
唔計啲成蟲公嘅角嘅話，一隻典型嘅剦牛公甲蟲成蟲身長大約係 2.5 至 3.8 cm 咁長。
呢種物種嘅名嚟自剦牛公。
剪接

剪接係電視節目、電影等影片嘅後期製作階段，將已經拍攝好嘅視像、聲音等進行編輯、加入效果等。早期係將菲林剪開，再用特殊嘅膠紙駁埋，操作唔容易而且唔夠準確，剪錯咗就冇得返轉頭。今日係先將影片轉做電腦格式，再用電腦軟件進行剪接。

簡介
影片拍攝完成之後，已經錄製好嘅畫面同聲音除咗有所需要嘅片段之外，亦有好多NG嘅畫面同聲音，導演亦可能要求演員喺同一個場景拍攝幾個唔同位置嘅鏡頭，而且錄製片段嘅次序未必同原本規劃嘅順序一樣。因此，剪接嘅重要任務就係要剪輯出真正需要嘅畫面同聲音，並將佢哋按照劇本加以排序。

效果
影片嘅內容未必可以全部都能夠喺現場拍攝完成，部分節目可能會加入一啲效果嚟強調劇情，例如用慢動作。有時需要加入特效嚟協助劇情嘅表達。另外，剪接之中一段段排序好嘅影片，亦必須喺呢個階段加以銜接。銜接嘅時候除咗單純嘅將片段嘅頭尾相接之外，亦需要依據節目嘅需求加入轉場效果。喺影片剪輯完成之後，最後要為節目加入片頭、片尾同字幕。

聲音編輯
影片通常唔用攝影機錄嗰條聲，而用收音師另外錄嗰條聲，或者另外配音，亦可能需要添加旁白，剪接嘅時候亦需要剪輯聲軌。除咗現場收音之外，若果現場收音效果唔係幾好，亦可以重新配音喺剪接嗰陣修補返聲音嘅問題。除此之外，影片亦經常會加入背景音樂或音效嚟輔助劇情氣氛嘅傳達。
剪頭髮

剪頭髮，又叫做飛髮、理髮，係由髮型師或者自己度身訂造最好嘅髮型。
剪頭髮

圖例
陰仔（瀏海）
 滴水
（鬢角／鬢腳）
兩隻手指公所放嗰道叫後尾枕（後腦勺）。
爆炸頭
古典短髮
圓髻
Cornrows
Dreadlocks
Emo
Finger wave
平頭
法式髮辮
扭捲
姬髮式
Liberty spikes
莫西干頭
Mullet
分界（分頭）
雙馬尾
馬尾
Pompadour
Rattail
地中海
海中地
M字額
光頭
男士長髮
中間分界
 瘌痢頭
副交感神經系統

副交感神經系統（parasympathetic nervous system）係自動神經系統嘅一部份，負責掌控身體放鬆嗰陣嘅活動，例如係見到嘢食分泌口水同埋消化等。相對於處理對危險嘅反應嘅交感神經系統。
剩餘價值

剩餘價值（粵拼：sing6 jyu4 gaa3 zik6）係歷史上馬克思主義理論一個重要部份，指資方（資本家）攞走嘅利潤係由勞動者（打工仔）創造。社會主義共產（馬列主義政權）國家曾按照馬克思概念，以指令經濟方式實現，以政治行政手段將剩餘價值（「政權定義上」為走資派，反動派，地主）瓜分至無產階級（「定義上」為無產階級，『人民』），當中以中國共產黨發起鬥地主同蘇聯共產黨糧食隊更為出名，之後已有好多人質疑馬克思理論可行性同人道問題。

來歷
19世紀，全球經濟重係處於起步期，企業規模細，信息同技術落後，造成成本高，利潤低；同埋法治社會並未成熟，人民維權意識較弱。個別商家將風險同虧損轉為勞工減薪，無補償超時同超額工作，以此提高「利潤」，甚至官商勾結，殘民自肥。除此之外，一般市場交易下進行資本積累，亦被馬克思馬認為同樣係勞動剝削。
馬克思假設前提在於否定生產要素（當時重點批評在於「土地」同「機器」佔有者）。馬派認為，人類經濟只存在兩個系統：自然資源，人類需要，而「勞動」即係馬克思經濟生產唯一核心（勞動價值論），通過人類「勞動」由自然界中得到資源，再加工成各種有用物資，最後以「按須分配」原則，進行「以物易物」。馬派認為，貨幣市場交易本來就係資本家炒賣物資工具，加強私有制佔有為存在目的，最終會出現週期性經濟衰退同壟斷問題。因此，當時親共派認為資方無參與所謂「勞動」，資方利潤應為勞工所有。

定義
剩餘價值算式為m（剩餘價值）=W（商品價值）-c（固定資本）-v（可變資本）。
絕對剩餘價值 — 通過延長工作日產出剩餘價值。
相對剩餘價值 — 通過縮短勞動時間（必要勞動時間，或剩餘勞動時間）數量比例所生出剩餘價值。

局限條件
馬克思假定剩餘價值必然正數，指工人收入總比產品價值要少，否則並無剩餘價值；假設資本主義下，社會購買力會低於生產（資本主義經濟學：「供過於求」），因此，經濟危機無可避免。當剩餘價值為正值，就係「利潤」（資方將部份「利潤」分畀勞工，稱為「分紅」）；但當值負數出現時，即係虧損，低於成本價賣出（或送出，銷毀）商品。

當然利潤
今日，利潤存在同很多方面有關：經濟週期長短差，願意擔負風險同相應回報；企業組織同能力（專利、優質）；政治或行業壟斷（需求彈性低近乎0，如國家企業係唯一依賴，毒品藥物市場）等......
Lester Thurow，萊斯特·瑟羅(Lester C. Thurow)指出五點利潤存在意義：
資本家們願意拖延自己個人滿足感，利潤為回報。
利潤係冒險家冒險回報。
利潤係組織能力，企業同創業能源回歸。
利潤係經濟租 — 一間公司生產產品或服務上出現壟斷，可將價格提高而高於競爭時嘅價格。
利潤源於市場缺陷 — 當貨物交易高於其競爭均衡價格時至會出現。

推翻假設
資本主義社會並無必然會出現供過於求，市場交易可以出現超額需求，甚至市場均衡點下，即係社會購買力會等同生產值，而唔係零機會。
資方有參與「無形勞動」，或資本由過往「有形勞動」積累而成。當利潤由勞工佔有，即係勞工要付定量風險，有損失機會，並非如共產黨所宣傳：「利潤歸人民，虧損歸地主」之匪盜歷史，打家劫舍行為。
資方虧損之前，勞工工資同福利並唔會因而扣減，就唔會有勞動價值剝削，可立法禁止資方把自己責任推向勞方。
勞方身份係願意並有能力才會入職，協助資方完成商品。一般勞方享有員工福利，或員工優惠享有產品，優先得到情報。
由此可見，勞動價值剝削論，與及佢嘅必然性都被現代人否定同淘汰，當代主流經濟學假設經濟學行為必須基於兩方「願意同有能力」並無列寧模式，強迫同暴力。

異見
奧地利經濟學派認為，剩餘價值並非無償被資產階級佔有。資本家創業過程要負生產風險，如：政治壓迫、租金上升、勞力流失、機器維修、舉債創業、市場走向未明定。企業家風險證明企業家所得剩餘價值時正時負，資方已為此承擔，屬無形勞動，佢嘅「價值」不容無視。再者，剩餘價值並非被資本家霸佔，應視為資本家無形勞動（承擔風險）結果。相反，當該等風險出現，勞方並無參與分擔資本家所受風險，勞工最低勞動狀態係無，唔係負（貼錢打工）。
企業家職能發揮於自由市場資本主義中，「利潤」證明企業家未雨綢繆，同時資方要付出成本同風險。勞方只係企業成本一環，但資方應保證勞方合理「薪酬」同「福利」，而唔係將成本同風險轉移至勞方，例如欠薪屬非法行為。反之，指令經濟國企下，資方同勞方；黨員同人民亦應要存在上述原理，並非將責任推向另一方，造成國難甚至人民死亡。
夥伴合作模式，資本家同勞動者角色混合，合作人地位同等，付出同收入將被分數瓜分（中國人民公社同共黨特權階級與國家平民階級，存在職級身份差距，有別此合作假設）。但自僱人士就係勞者自負盈虧，證明剩餘價值個人上驗證，同時剩餘價值存在正同負。一人公司、一人社會，馬列共產對異見社會嘅批評無用。
剪燈新話

《剪燈新話》係一部明朝時期瞿佑寫既奇幻小說集，全書總共有4卷21段。根據自序，原本既書名係《剪灯録》。
《剪燈新話》繼承咗六朝志怪同埋唐朝既傳奇傳統，喺公元1379年（明朝洪武十一年）已經有抄本，去到公元1418年（明朝永樂十五年），瞿佑喺保安州重新校對咗《剪燈新話》，喺當時好受歡迎，不過後來成為禁書，然後喺中國失傳咗。
日本喺慶長、元和年間重印咗4卷20篇加上1個附錄，總共有21篇。喺1725年完成既《古今圖書集成》，將《寄梅記》加入到《閨媛典》（第13卷）， 現存既全書4卷，每卷5個故事，加上2個附錄，總共22個故事。
1917年董康再根據日本藏本翻刻，成為我哋依家睇到既版本。

影響
公元1420年（明朝永樂十七年），李昌祺模仿《剪燈新話》創作咗《剪燈餘話》。
公元1592年（明朝萬曆二十年），邵景詹寫既二卷八篇傳奇小説集《覓燈因話》，亦都受到《剪燈新話》既影響。
《剪燈新話》、《剪燈餘話》、《覓燈因話》三本書合稱「剪燈三話」，係明朝文言短篇小說既代表作，直到清朝蒲松齡寫既《聊齋誌異》先至有傳奇小說可以媲美。
喺日本上田秋成寫既《雨月物語》，喺朝鮮國金時習寫既《金鰲新話》，喺安南國阮嶼寫既《傳奇漫錄》等，都係受到《剪燈新話》既影響。

故事特色
「剪燈三話」好多古仔都係描繪社會唔太安定既背景下既愛情故事，展現咗戰爭、不公同埋社會動盪帶俾平民百姓既災難，通過愛情故事，將人物既命運同埋政治背景連繫起嚟。
《剪燈新話》裡面既《翠翠傳》、《愛卿傳》、《秋香亭記》、《三山福地志》等；《剪燈餘話》裡面既《彎鶯傳》、《月夜彈琴記 》等既古仔都係用呢種手法。
例如《愛卿傳》係以元末戰亂頻繁、生靈塗炭做故事背景，用曲折動人既虛構情節，寫出悲歡離合既愛情故事。
北諾福

北諾福（英文：North Norfolk）係英國一個非都市區，屬於諾福郡，人口約103,300。
北較場路

北較場路 (廣州)，喺廣東省廣州市越秀區。
北較場路 (成都)，喺四川省成都市青羊區。
北角配水庫遊樂場

北角配水庫遊樂場（英文：North Point Service Reservoir Playground）係香港一公園同遊樂場，喺北角天后廟道，行政上歸東區。喺配水庫上，設施有硬地球場、籃球場，以及七人足球場，露天兒童遊樂場。近寶馬山消防局。
北角邨

北角邨（North Point Estate），係香港一個拆咗嘅公共屋邨（屋建會廉租屋邨），喺香港島東區北角海邊，近住北角碼頭同巴士總站，1957年入伙，2003年清拆，之後賣咗畀新鴻基地產起豪宅海璇。
北谷史孝

北谷史孝（1995年8月18號—）係日本足球員，司職後衞，效力長崎成功丸。
北谷町

北谷町（日文：北谷町／ちゃたんちょう Chatan chō */?，琉球文：北谷／チャタン Catan）係日本沖繩縣中頭郡嘅一個町。
北賴

北賴（馬來話：Perai）係馬來西亞檳城州威中縣一個城鎮，亦係北海嘅市郊，北面係北海市區，東臨詩不朗再也。北賴亦因為坐落喺檳威大橋同檳城港口側近而不斷發展，衍生出詩不朗再也嘅衛星城市。
喺北賴河河口嘅「北賴」，呢個名係由水路得嚟。喺1800年英國東印度公司攞到呢個地區後，呢條河就以泰文plai（ปลาย），翻譯做「the end」，因為佢形成咗英國嘅「Province Wellesley」同拉達那哥欣王國暹羅附庸國轄下嘅吉打蘇丹國之間嘅邊界。所以，北賴河標誌住暹羅最南面嘅影響力 當時嘅英國地圖將北賴河南岸叫做Prye。

地理
一個喺北賴嘅河濱碼頭
北賴喺北賴河嘅河口，呢個河口啲水會排入檳威海峽。北賴喺北賴河南岸，北部同北海接壤。北賴嘅工業區主要喺北賴海濱地區，喺檳威大橋同北賴河中間。而鄉鎮詩不朗再也喺北賴東面。

唔係馬來西亞公民
  
7.52%
根據2010年馬來西亞統計局人口普查，北賴有 14,433人。主要由華人、馬來人同印度人組成。
由於北賴工業化程度好高，呢度亦有好多外地勞工，特別喺中部區域截至2010年，外國人佔北賴總人口多過7%。

交通
呢節要加長。
檳威大橋
檳威大橋連接北賴同檳城島。

教育
北賴有9間小學、5間中學、1間國際學校同一間私立大專院校。
小學
SRK St Mark
SRK Jalan Baharu
SRK Khir Johari

SMK Tun Hussein Onn
SMK Seberang Jaya
國際學校
檳吉臺灣學校
私立大專院校
馬來西亞開放大學
除咗呢啲學校，詩不朗再也擁有檳城州一間主要公共圖書館。

醫療
由馬來西亞衛生部管理嘅詩不朗再也醫院(Seberang Jaya Hospital)係檳城州六間公立醫院之一。佢喺詩不朗再也附近，亦係詩不朗再也市嘅主要醫院。呢間擁有393張病床嘅醫院提供各種專科治療，包括普外科、腎學同婦產科。另外，醫院進行緊改善工程，預計喺2021年完工，預計可以增加316張病床。
北越

（越南文：越南民主共和），又叫北越（bak1 jyut6），係喺1945年至1976年一個共產主義國家，亦係東南亞地區第一個社會主義國家，統治越南北部。喺1976年南北越統一之後，合併成家陣嘅越南社會主義共和國。
北角道

北角道（英文：North Point Road），係香港北角一條馬路，由英皇道、北景街交界開始，去到和富道。
亞魯匹布吉芹路

亞魯匹布吉芹路係泰國布吉島布吉鎮鎮外（東邊）嘅一條馬路。條路西頭接住市冼拿路。
亞麻

亞麻（粵拼：aa3 maa4；學名：Linum usitatissimum）係亞麻科亞麻屬一年生草本植物，主要用嚟攞纖維或者亞麻籽油。
亞麻科

亞麻科（Linaceae）係雙子葉植物綱金虎尾目下嘅一個科，有約莫14個屬250個品種。
亞麻籽油

亞麻籽油，係由亞麻籽提煉出嚟嘅食油，室溫下係檸檬黃色液體。
亞麻籽油有約莫五成半到六成嘅α-亞麻酸（ALA），一種可以減少壞膽固醇嘅奧米加三脂肪酸；佢亦有豐富嘅木酚素，一種植物性女性荷爾蒙，所以有人認為係健康嘅食油。
維基同享有多媒體嘅嘢： Linseed oil
亞齊

亞齊（Aceh）係印尼一個特區，喺蘇門答臘，人口449萬，首府班達亞齊。
亞齊文

亞齊文（粵拼：aa3 cai4 man4），屬於馬來-波利尼西亞語族，係生活喺印尼蘇門答臘亞齊嘅土生亞齊人講緊嘅語言，喺2000年約莫有350萬人講緊。
北極圈

北極圈係地球北面嘅極圈，一般嘅定義係北緯66°33′46.0″，以北嘅地方通常叫北極地區，包括北冰洋同附近陸地。
北極地區

北極地區係地球北面嘅極地，通常指北極圈以北地區，即係北冰洋、大半個格陵蘭、加拿大北面、美國阿拉斯加北面、俄羅斯北面等地方。
北棉蘭老

北棉蘭老（英文：Northern Mindanao）係菲律賓其中一個大區，喺棉蘭老島，下轄5個省，首府卡加延德奧羅。
北極兔

北極兔（Lepus arcticus）係適應極地同山地環境嘅兔品種，體形大過家兔，耳同後腳都比較細，身肥，無尾，主要喺北美洲北部生活。
卓宜萱

卓宜萱（2000年2月21號—）係中華台北女子網球手，基隆人。

球員生涯
卓宜萱係右手揸拍（雙手反手），8歲開始接觸網球。
2015年7月，15歲嘅卓宜萱同俄羅斯籍拍檔Kseniia Bekker喺埃及沙姆沙伊赫女子網球賽嘅雙打賽事贏冠軍，係卓宜萱第一個職業賽冠軍。
卓在勳

卓在勳，係大韓民國嘅一個男藝人同埋歌手。
卓巴利

卓巴利（Chuck Berry，1926年10月18號—2017年3月18號）係美國男歌手同結他手，搖滾音樂嘅先鋒，1953年出道。
卓干納斯

卓干納斯（英文：Chuck Connors，1921年4月10號—1992年11月10號）係一個美國嘅男籃球員、電影演員、電視演員、運動員、演員，佢喺1952年出道。
卓慧思

卓慧思（英文：Mary Elizabeth Truss，簡稱Liz Truss，1975年7月26號—）係聯合王國首相兼保守黨黨魁。佢擊倒辛偉誠，喺2022年9月6號接替約翰遜做英國首相，成為英國歷嚟第三位女首相。佢上任之後第三日就經歷英女王伊利沙伯二世駕崩，之後喺2022年10月20號因為減稅引發嘅爭議而宣佈辭職，成為英國歷嚟任期最短嘅首相，前後夾埋淨係做咗49日。
卓仁禧

卓仁禧（1931年2月12號—2019年8月6號）係中國高分子化學家同武漢大學教授，佢喺福建厦門出世。佢曾經擔任該校嘅化學系主任。1953年畢業於復旦大學。1997年當選為中國科學院院士。
卓仁禧於2019年8月6號下晝3點15分因病醫治無效喺湖北省武漢逝世，享年88歲。
卓悅控股

卓悅控股有限公司（英文：Bonjour Holdings Limited，港交所：00653），係一間上市綜合企業。主要業務係批發同埋零售名牌化妝品，同埋提供美容同健美中心服務。公司喺開曼羣島註冊，2003年喺香港交易所招股上市，主席係陳健文（紫荊黨成員），前任阿頭係葉俊亨博士。

名
「Bonjour」係個法文打招呼套語。
卓依華烈

卓依華烈（英文：Chad Everett，1937年6月11號—2012年7月24號）係一個美國嘅男電視演員、電影演員、演員、配音員，佢喺1961年出道。
卓可夫把槍

卓可夫把槍（英文：Chekhov's gun）喺敘事學上係指「如果一件事件對個故仔嚟講唔係必要嘅，就唔好嘥時間描寫佢」。另一方面，呢個詞又可以指一樣喺情節早期出現，打後對情節有巨大影響嘅事物（一開始望落唔必要，但打後先知係必要嘅）。